text: আলিবাবা একটি বহুজাতিক ই-কমার্স, পাইকারি, ইন্টারনেট, প্রযুক্তি বিক্রয়কারী কোম্পানি যেটি ১৯৯৯ সালে প্রতিষ্ঠিত হয়। এটি ক্রেতা-ক্রেতা,ব্যবসায়ী-ক্রেতা,ব্যবসায়ী-ব্যবসায়ী পন্য ক্রয় বিক্রয়  ওয়েব পোর্টাল এর মাধ্যমে সেবা প্রদান করে থাকে। 
  এটি বিশ্বের শীর্ষ ১০টি গুরুত্বপূর্ণ প্রতিষ্ঠানের মধ্যে একটি। জানুয়ারি ২০১৮,আলিবাবা দ্বিতীয় এশিয়ান কোম্পানি হিসেবে ৫০০ বিলিয়ন মার্কেট মূল্য অতিক্রম করে। আলিবাবা এখন বিশ্বের নবম মূল্যবান ব্যান্ড।দুইশত দেশে সেবা প্রদানকারী আলিবাবা এখন বিশ্বের বড় খুচরা বিক্রেতা প্রতিষ্ঠান। ফোর্বস গ্লোবাল ২০০০ -এর ২০২০-র সূচকে সংস্থাটি ৩১তম স্থানে , চৈনিক সংস্থাগুলোর মধ্যে ৮ম স্থানে রয়েছে।
  
  ইতিহাস
  
  প্রতিষ্ঠা এবং নামকরণ
  প্রতিষ্ঠানটির নামকরন আরব্য রজনী-র আলীবাবা চরিত্র থেকে করা হয় কেননা এটি বিশ্বব্যাপি সমাদৃত।
  
  প্রতিষ্ঠা
  সমসাময়িক আমাজন , ইবে-এর এই সংস্থা প্রতিষ্ঠিত হয় ৪ঠা এপ্রিল ১৯৯১ সালে প্রতিষ্ঠাতা জ্যাক মা-এর  হাংচৌ আপার্টমেন্টে। এই কর্মকান্ডে তার সহযোগী ছিল ১৭ জন বন্ধু ও শিক্ষার্থী। ওই বছরের অক্টোবরে মার্কিন বিনিয়োগ সংস্থা গোল্ডম্যান স্যাক্‌স ও জাপানিজ বিনোয়োগ সংস্থা সফটব্যাংক গ্রুপ-এর তরফে ২৫ মিলিয়ন মার্কিন ডলার অনুদান লাভ করে।
  
  আইপিও
  ২০১৪ সালের ৫ই সেপ্টেম্বর আমেরিকান সিকিউরিটি এন্ড এক্সচেঞ্জে দলিলপত্রাদি পেশ করে যাতে প্রতি শেয়ারের প্রারম্ভিক দাম রাখা হয় ৬০-৬৬ ডলার। আর শেষ দাম কত রাখা হবে তা নির্ণয় করা হবে আন্তর্জাতিক রোড শো করার মাধ্যমে যাতে করে বিনিয়োগকারীদের আগ্রহ বাড়ানো যায়।
  
  ১৮ সেপ্টেম্বর ২০১৪ সালে আলি বাবার আইপিও গিয়ে দাড়ায় ৬৮ ডলারে যা কোম্পানীর $২১.৮  ডলার বৃদ্ধি করা। আলি বাবা আমেরিকান আইপিও'র ইতিহাসে সর্বোচ্চ।
  
  বিতর্ক
  ভারতীয় গোয়েন্দাদের অভিযোগ, দেশের বিভিন্ন বাণিজ্যিক সংস্থা তথা ভারতীয়দের স্পর্শকাতর নথিপত্র চিনে পাচার করছে সে দেশের বহুজাতিক এই সংস্থা । ভারতে সংস্থার অন্তত ৭২টি সার্ভারের মাধ্যমে তা করা হচ্ছে বলে দাবি গোয়েন্দাদের। 
  
  মূলত ফ্রি ট্রায়ালের লোভনীয় অফারেই দেশের বিভিন্ন বাণিজ্যক সংস্থার কাছে তুলে ধরেছে সংস্থাটি । ইউরোপীয় সার্ভারের তুলনায় ভারতে সংস্থার  সার্ভারে তথ্যাদি জমা রাখার খরচ তুলনামূলক ভাবে কম । এর পর ট্রায়ালের সময়সীমা শেষ হলে নিজেদের গুরুত্বপূর্ণ তথ্য রাখার জন্য সেই সার্ভারগুলিকেই বেছে নিচ্ছেন ভারতীয় সংস্থা কর্তৃপক্ষ।
  
  তথ্যসূত্র
  
  বহিঃসংযোগ
  
   
  
  বিষয়শ্রেণী:চীনের মার্কা
title: আলিবাবা গ্রুপ